कतर में अंगूठा दिखाना अश्लील हरकत, इजराइल में पुलिस-आर्मी ऑफिसर की फोटो लेने पर जेल
लंदन में सरेआम एक अश्वेत महिला की गिरफ्तारी का वीडियो सोशल मीडिया पर वायरल है। महिला को बस टिकट न दिखाने पर पुलिस ने गिरफ्तार किया था। महिला की गिरफ्तारी के समय उसके साथ उसका बच्चा भी था, जो बार-बार रोये जा रहा था।
लंदन में सरेआम एक अश्वेत महिला की गिरफ्तारी का वीडियो सोशल मीडिया पर वायरल है। महिला को बस टिकट न दिखाने पर पुलिस ने गिरफ्तार किया था। महिला की गिरफ्तारी के समय उसके साथ उसका बच्चा भी था, जो बार-बार रोये जा रहा था। घटना साउथ लंदन के क्रॉयडन शहर की है।
महिला चिल्लाती रही, मेरा क्या कसूर, पहनाई हथकड़ी
यह वीडियो इतना वायरल हुआ कि इस पर देश की संसद में बहस से लेकर लंदन के मेयर ऑफिस तक को बयान जारी करना पड़ा। वायरल वीडियो में दो पुलिस वाले महिला को गिरफ्तार करके हथकड़ी पहनाते हैं और महिला को उसके बच्चे से अलग किया जाता है, तब वो चिल्लाने लगती है।
महिला कहती हैं, ‘क्या बकवास है, मुझसे दूर रहो। तुम क्या कर रहे हो? यहां क्या बकवास चल रहा है?’ फिर महिला उनमें से एक पुलिस वाले से कहती है, ‘मुझे जाने दो। मैंने कुछ भी गलत नहीं किया है।’
जब ये सबकुछ हो रहा था, तब वहां मौजूद किसी शख्स ने इस पूरी घटना का वीडियो बना लिया। साथ ही, वो पुलिस वालों से सवाल भी करता है कि आखिर इस महिला को क्यों गिरफ्तार किया जा रहा है।
खबर से जुड़े पोल पर अपनी राय देते चलिए...
बिना टिकट होने पर पकड़ा, महिला के पास मिला टिकट
मजेदार बात यह है कि महिला को जिस आरोप में पकड़ा गया, वह आरोप ही गलत निकला। महिला को बेटिकट होने पर पकड़ा गया था और बाद में पता चला कि उसके पास बस का टिकट था। इसके बाद पुलिस ने कहा कि महिला अभद्र भाषा का इस्तेमाल कर रही थी।
मामले ने तूल पकड़ने के बाद पुलिस ने एक बयान जारी करके बताया कि टिकट चेकिंग के दौरान महिला से अपना टिकट दिखाने को कहा गया था, लेकिन वो टिकट नहीं दिखा पाई। फिर उसे किराया न देने के जुर्म में गिरफ्तार कर हथकड़ी लगाई गई।
बाद में जब यह कंफर्म हो गया कि महिला के पास टिकट है तो उसे छोड़ दिया गया। घटना की पुष्टि मेट्रोपॉलिटन के असिस्टेंट कमिश्नर मैट ट्विस्ट ने एक बयान के जरिए की है। उन्होंने कहा है कि मामले की जांच इंडिपेडेंट ऑफिस फॉर पुलिस कंडक्ट (IOPC) को सौंप दी गई है। सभी के कंसर्न को ध्यान में रखते हुए हमारा मानना ​​है कि मामले को स्वेच्छा से समीक्षा के लिए आईओपीसी के पास भेजना सार्वजनिक हित में है।
वैसे अलग-अलग देशों में यात्रा को लेकर कई नियम बनाए गए हैं। एक देश में जो चीज बहुत नॉर्मल हो, हो सकता है किसी और देश में उस बात के लिए जुर्माना लग जाए या गिरफ्तारी हो जाए। 
मिलिट्री की फोटो खींचने पर देना होगा फाइन 
अगर आप इजराइल घूमना चाहते हैं तो आपको एक सीरियस चेकिंग के लिए खुद को तैयार रखना होगा। वहां पहुंचने पर विजिटर्स की सघन जांच की जाती है। इसके अलावा वहां, मिलिट्री और पुलिस अधिकारियों की फोटो खींचना मना है। अगर आपने वहां घूमते हुए मिलिट्री और बाकी अधिकारियों की फोटो खींची तो आप पर जुर्माना लगाया जा सकता है।
कतर में अंगूठा दिखाना प्राइवेट पार्ट का इशारा 
कतर में बॉडी लैंग्वेज और फिजिकल कॉन्टैक्ट को लेकर कोड ऑफ कंडक्ट बनाया गया है। अगर कोई व्यक्ति पब्लिक प्लेस में उस नियम को फॉलो नहीं करता तो काफी गंभीर परिणाम भुगतने पड़े सकते हैं।
कतर में हाथ से किसी का इशारा करना गंभीर मामला है और इसके लिए आपको जुर्माने से लेकर जेल तक की कानूनी सजा हो सकती है। यहां थम्स अप यानी अंगूठा दिखाना बहुत ऑफेंसिव माना जाता है। इसे मिडिल फिंगर दिखाने जैसा माना जाता है।
बिना हेलमेट साइकिल चलाने पर 2 लाख का जुर्माना
आस्ट्रेलियन सरकार अपने नागरिकों की सड़क सुरक्षा को लेकर काफी गंभीर है। आस्ट्रेलिया में बिना हेलमेट साइकिल चलाने पर जुर्माना लग सकता है। ये पहला देश है, जहां साइकिल के साथ हेलमेट का नियम बनाया गया है।
अगर कोई व्यक्ति बिना हेलमेट पहने साइकिल चलाता पकड़ा गया और बात कोर्ट तक पहुंची तो उस पर 20 यूनिट का जुर्माना लगता है, जिसकी राशि 2200 डॉलर है। यानी लगभग दो लाख का जुर्माना। लेकिन अधिकांश मामलों को 'ऑन-द-स्पॉट' 344 डॉलर की राशि लेकर निपटाया जाता है।
साइकिल के अलावा आस्ट्रेलिया अपने सख्त बॉर्डर नियम के लिए भी जाना जाता है। वहां शहद, मेवे और बीज जैसी चीजों को ले जाने पर मनाही है।
ऑस्ट्रेलिया में सिगरेट पीकर फेंकने पर 3 लाख का जुर्माना
ऑस्ट्रेलिया में गंदगी फैलाने को लेकर काफी कड़े नियम-कायदे हैं। कई ऑस्ट्रेलियाई राज्यों में, कूड़ा फैलाने के लिए जुर्माना काफी अधिक है।
वहां कूड़ा फैलाने पर आम लोगों के लिए अलग फाइन है और किसी कंपनी के लिए अलग। जैसे न्यू साउथ वेल्स में अगर कोई व्यक्ति सिगरेट पीकर उसका बट सड़क किनारे फेंकता है तो उस पर तीन लाख रुपए तक का जुर्माना हो सकता है।
न्यूजीलैंड में गाड़ी तेज चलाने पर सख्ती 
न्यूजीलैंड की सरकार स्पीड यानी कि तेज़ गति से ड्राइविंग पर बहुत ज्यादा सख्त है। वहां के लोगों को स्पीड लिमिट से 4 किलोमीटर प्रति घंटा ज्यादा चलाने पर फाइन देना होता है। ये नियम स्कूलों के आसपास आते-आते और भी सख्त हो जाते हैं। वहां पर 1 किमी प्रति घंटा ज्यादा स्पीड होने पर भी पुलिस आपसे तेज चलने की वजह पूछती है और चालान करती है। लंबे वीकएंड में इस नियम को लेकर और ज्यादा सख्ती बरती जाती है।